Návrh

Vyhláška
Ministerstva financií Slovenskej republiky

z ................ 2011,

ktorou sa vykonávajú niektoré ustanovenia zákona č. .../2011 Z. z. o finančnej správe 


	Ministerstvo financií Slovenskej republiky podľa § 24 ods. 5 a § 72 ods. 3 zákona č. .../2011 Z. z. o finančnej správe ustanovuje:

§ 1 
Náležitosti úradného záznamu o vykonaní prehliadky osoby

	Úradný záznam o vykonaní prehliadky osoby obsahuje
a) miesto a čas vykonania prehliadky osoby, 
b) meno, priezvisko a hodnosť colníka,[footnoteRef:2]) ktorý prehliadku osoby vykonal,  [2: ) § 2 ods. 1 zákona č. 200/1998 Z. z. o štátnej službe colníkov a o zmene a doplnení niektorých ďalších zákonov. ] 

c) meno, priezvisko, adresu trvalého pobytu a číslo osobného dokladu prehliadanej osoby, ak sa dajú zistiť, 
d) meno, priezvisko a adresu trvalého pobytu nezúčastnenej osoby,[footnoteRef:3]) ak bola prítomná na prehliadke osoby uvedenej v písmene c),  [3: ) § 24 ods. 3 zákona č. .../2011 Z. z. o finančnej správe.  ] 

e) údaj o pohlaví osôb podľa písmen b) až d), 
f) dôvody vykonania prehliadky osoby, 
g) uplatnenie výzvy colníka na vydanie tovaru, ktorý podlieha colnému dohľadu, a jej  výsledok, 
h) údaje o odložení jednotlivých súčastí odevu prehliadanej osoby alebo údaje o nariadení a vykonaní lekárskej prehliadky, 
i) údaj o tom, že prehliadaná osoba bola oboznámená s dôvodmi prehliadky a poučená o možnosti podať námietku proti lekárskej prehliadke, ak colník nariadil lekársku prehliadku prehliadanej osoby, 
j) námietku prehliadanej osoby proti lekárskej prehliadke, ak prehliadaná osoba podala námietku, 
k) výsledok prehliadky osoby vrátane výsledku lekárskej prehliadky, ak je v čase vyhotovenia úradného záznamu k dispozícii, 
l) dátum a podpis osôb zúčastnených na prehliadke osoby, 
m) iné dôležité skutočnosti, ktoré vyplynuli z prehliadky osoby.
 
§ 2
Náležitosti zápisnice o súhlase nezúčastnenej osoby na prehliadke

	Zápisnica o súhlase nezúčastnenej osoby na prehliadke obsahuje
a) miesto a čas vykonania prehliadky osoby, 
b) meno, priezvisko a hodnosť colníka, ktorý prehliadku osoby vykoná, 
c) meno, priezvisko, adresu trvalého pobytu a číslo osobného dokladu prehliadanej osoby, ak sa dajú zistiť, 
d) meno, priezvisko a adresu trvalého pobytu nezúčastnenej osoby, 
e) údaj o pohlaví osôb podľa písmen b) až d), 
f) vyhlásenie o súhlase nezúčastnenej osoby s účasťou na prehliadke osoby uvedenej v písmene c), 
g) dátum a podpis osôb uvedených v písmenách b) a d).
 
Stravovanie predvedenej osoby alebo zaistenej osoby

§ 3 

(1) Stravovanie predvedenej osoby alebo zaistenej osoby sa zabezpečuje zo stravovacieho zariadenia finančnej správy, zmluvnou formou z prevádzky verejného stravovania alebo nákupom v hotovosti.
 
	(2) Stravovanie predvedenej osoby alebo zaistenej osoby sa zabezpečuje podaním najmenej jedného teplého jedla počas 24 hodín.
 
§ 4
 
	(1) Percentuálny podiel z limitu výdavkov na stravovanie predvedenej osoby alebo zaistenej osoby, ktoré znáša štát, na jednotlivé stravné dávky podľa príslušného denného času je
a) 20 % na raňajky, 
b) 50 % na obed, 
c) 30 % na večeru.
 
	(2) Do limitu výdavkov podľa odseku 1 sa započítavajú aj výdavky na obrúsky, taniere, poháre, tácky, príbor a iný materiál na jednorazové použitie.

§ 5
 
	Táto vyhláška nadobúda účinnosť 1. januára 2013.




Ivan Mikloš
podpredseda vlády a minister financií
Slovenskej republiky

